(...) Dar mai înainte de a încheia să cităm o parte din argumentația Guvernului Tudose: ”Având în vedere faptul că fără intervenția imediată a Guvernului școlile doctorale din România nu pot organiza examene de admitere la studii universitare de doctorat pentru anul universitar 2017-2018 și implicit, de finalizare a studiilor doctorale, după data de 1 octombrie 2017, fiind în imposibilitatea emiterii diplomelor și titlurilor universitare recunoscute de către Ministerul Educației Naționale, (…) Guvernul României adoptă prezenta ordonanță de urgență.” Aici se găsește viciul întreg, căci reiese cu limpezime că, din punctul de vedere al Guvernului, producția doctorală nu poate să înceteze, ba, mai mult, nu poate lua nicio pauză, fiind un soi de industrie indispensabilă corpului social.